43 manna hópur Fjallafélaga gengu á Stóra Kóngsfell ( 602 m. ) sl. miðvikudag . Stóra Kóngsfell blasir við skíðafólki í skíðabrekkunum í Bláfjöllum en þær voru reyndar lokaðar þetta kvöld enda norðaustanátt á svæðinu sem er skæð á þessum slóðum . Vindhraðinn um 8 - 13 metrar og eitthvað hvassara á fjallstoppum . Fyrst var barmurinn á Eldborginni genginn en þetta er sprengigígur sem er talið að hafi gosið skömmu fyrir landnám . Því næst var gengið á lítið fell sem heitir Drottning ( 520 m ) , og loks á Stóra Kóngsfell ( 602 m ) . Hópurinn gekk á syðri enda fjallsins þar sem marka má stíg . Hann var háll á nokkrum stöðum og fara þarf um tvær fannir þegar ofar dregur . Nokkur hálka var á leiðinni en hálkugaddar og göngustafir göngufólksins komu í veg fyrir vandræði . Gangan tók í heildina 2 kls og 15 mínútur . Myndir úr ferðinni eru á myndasíðum .